Document ID: 32008D0861

KOMISIJAS LĒMUMS
(2008. gada 29. oktobris)
par Padomes Direktīvas 95/64/EK par statistikas pārskatiem attiecībā uz kravu un pasažieru pārvadājumiem pa jūru īstenošanas noteikumiem
(izziņots ar dokumenta numuru K(2008) 6203)
(Kodificēta versija)
(Dokuments attiecas uz EEZ)
(2008/861/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 8. decembra Direktīvu 95/64/EK par statistikas pārskatiem attiecībā uz kravu un pasažieru pārvadājumiem pa jūru (1) un jo īpaši tās 4., 10. un 12. pantu,
tā kā:
(1)
Komisijas 1998. gada 13. maija Lēmums 98/385/EK par īstenošanas noteikumiem Padomes Direktīvai 95/64/EK par statistikas pārskatiem attiecībā uz kravu un pasažieru pārvadājumiem pa jūru (2) ir vairākas reizes būtiski grozīts (3). Skaidrības un praktisku iemeslu dēļ minētais lēmums ir jākodificē.
(2)
Komisijai ir jāsagatavo ostu saraksts, piešķirot tām kodus un klasificējot pēc valstīm un jūras piekrastes zonām.
(3)
Šajā lēmumā paredzētie pasākumi ir saskaņā ar atzinumu, ko sniegusi Statistikas programmu komiteja, kura izveidota ar Padomes Lēmumu 89/382/EEK, Euratom (4),
IR PIEŅĒMUSI ŠO LĒMUMU:
1. pants
I pielikumā ir izklāstīts ostu saraksts, kurā norādīti ostu kodi un klasifikācija pēc valstīm un jūras piekrastes zonām.
2. pants
Lēmumu 98/385/EK atceļ.
Atsauces uz atcelto lēmumu uzskata par atsaucēm uz šo lēmumu un lasa saskaņā ar atbilstības tabulu, kas atrodas III pielikumā.
3. pants
Šis lēmums ir adresēts dalībvalstīm.
Briselē, 2008. gada 29. oktobrī

Labels: 8
19